**יום הכשרה 5.6.2024- מקצועי רכזי/ות אשכול**

09:00-09:30 התכנסות

09:30-09:40 פתיחה עם מעיין

09:40-13:30 קורס מקצועי

13:30-14:15 ארוחת צוהריים

14:15-15:15 איך אני רוצה להתפתח ולפתח בקיץ הזה?

15:15-15:30 סיכום

15:30- סיום

**איך אני רוצה להתפתח ולפתח בקיץ הזה?**

מסר מרכזי: ביחידה הבאה נעסוק ביחד עם רכזי/ות האשכול בתהליך האישי שלהם בתוך ההנהגה. נרצה להתייחס להפקת לקחים מפסח ודברים שהם/ן רוצים/ות לשים עליהם יותר דגש ומחשבות לקראת הקיץ במהלך העבודה שלהם.

**חלק ראשון-התבוננות (20 דק')**

נחלק לכל אחד/ת מהמשתתפים/ות את מפת הקיץ הרגשית. נבקש מהם לענות באופן אישי על השאלות המלוות

- באיזה נקודה במפה אני נמצאת היום אל מול מפעלי הקיץ?

- באיזה נקודות במפה ביקרתי בטיולי פסח ואני לא רוצה לחזור אליהן בקיץ?

- ⁠באיזה נקודות במפה ביקרתי בטיולי פסח ואני רוצה לחזור אליהן בקיץ?

- באיזה נקודות במפה אני חושב/ת שהמרכזים/ות שתחתיי נמצאים/ות היום?

- באיזה נקודות במפה הייתי רוצה שהמרכזים/ות שתחתיי יהיו במפעלי הקיץ?

- ⁠לאיזה נקודות נוספות אני רוצה להגיע בקיץ? איך אוכל להגיע לשם?

- ⁠לאן אני רוצה להגיע אבל אצטרך בשביל זה עזרה? ממי?

**חלק שני-שיתוף (10 דק')**

נתחלק לזוגות ונבקש לענות דרך המפה

-על איזה מהנקודות חשוב שנשים דגש כרכזי/ות אשכול בקיץ?

-איזה נקודה מאפיינת אותנו כמלווי שבטים בזמן הזה?

**חלק שלישי- השראה+ דיון בשאלה (20 דק')**

נחזור למליאה ונציג לרכזי/ות אשכול את העקרונות להכוונה עצמית.

* מה הדברים מכאן שאני רוצה ליישם בתהליך קיץ האישי שלי?
* מה אני צריך/ה שיעזרו לי כדי שהדבר יתממש בתהליך קיץ?

הערך ”הכוונה עצמית" ( Determination Self ) מבוסס על תאוריית ההכוונה העצמית, תאוריית מוטיבציה שפותחה על ידי דיסי וראיין ( Rayn & Deci,2000). תאוריה זו מבטאת תפיסה הומניסטית אודות טבע האדם ומדגישה את הנטייה האוניברסאלית של האדם לצמיחה פסיכולוגית ולהתפתחות.

על פי תיאורית ההכוונה העצמית לאדם יש שלושה צרכים פסיכולוגים בסיסיים ואוניברסליים: הצורך בקשר ובשייכות, הצורך במסוגלות והצורך באוטונומיה. סיפוקם של שלושה צרכים אלה תורם להתפתחות מיטבית, למוטיבציה פנימית, להשקעה, ולהסתגלות רגשית וחברתית ( עשור, 2001 ; Rayn & Deci, 2000). המידה שבה המשימה הלימודית נתפסת על ידי התלמיד כמסוגלת לספק את צרכיו, משפיעה על איכות המוטיבציה שלו ומובילה אותו למעורבות עמוקה, בעוד שדיכוי הצרכים פוגם באיכות המוטיבציה או מפחית מעוצמתה.

* **הצורך בקשר ובשייכות** הנו השאיפה לקיים קשרים קרובים, בטוחים ומספקים עם אחרים בסביבה החברתית, להיות חלק מקהילה, להרגיש ראוי לאהבה ולהיות מוגן פיסית ופסיכולוגית.

על מנת לתמוך בקשר ובשייכות חשוב שהחונך יכיר היטב את חניכיו ויחזק גם את ההיכרות ביניהם, יפגין כלפיהם חיבה, יקדיש להם זמן ומשאבים, יעניק להם עזרה בעת הצורך, יחזק את הנטייה לאמפתיה ואת הערך של התחשבות באחר וימנע תחרותיות בין הנחנכים.

* **הצורך בתחושת מסוגלות** הנו השאיפה של האדם לחוות עצמו כמסוגל לממש תוכניות, שאיפות ומטרות, שלא תמיד קל להשיגן, ולחוש תחושת יעילות.

על מנת לתמוך במסוגלות חשוב שהחונך יציב בפני הנחנכים אתגרים אופטימאליים (לא קשים מדי ולא קלים מדי), ישדר להם מסר של אמונה ביכולתם להצליח, יעבוד עם תכנית עבודה ברורה, אותה הנחנכים יכירו, ייתן לחניכיו משוב מידי, ספציפי ולא השוואתי ויילמד אסטרטגיות ללמידה. החונך יסייע לנחנכים בהתמודדות עם קשיים, יעביר את המסר כי כשלון או טעות הנם חלק מתהליך הלמידה וידגיש את היכולת כניתנת לשינוי ולא כקבועה.

* **הצורך באוטונומיה** הנו הצורך להכוונה עצמית, לביטוי עצמי אותנטי, למשמעות ולחופש בחירה. ברמה עמוקה מדובר בצורך להרגיש כי הפעולות המרכזיות בחיים תואמות את הצרכים, הנטיות והערכים, הצורך של האדם לממש יכולות ונטיות ולגבש באופן פעיל וחקרני מטרות, עמדות, ערכים ותוכניות, כלומר, לגבש את זהותו (Rayn & Deci,2000; Reeve & Assor, 2011**).**

על מנת לתמוך באוטונומיה חשוב שהחונך ימנע מכפייהומשליטה, יאפשר בחירה, יעודד ביטוי חופשי ואף הבעת רגשות שליליים, יעודד יוזמה אישית, יכיר ברגשות ובנקודת המבט של הנחנך וישתמש בשפה אינפורמטיבית ולא בשפה מכתיבה וכופה. חונך מדכא אוטונומיה הוא זה הלוחץ על הנחנכים לחשוב, להרגיש ולבצע בדרכים מסוימות, המציב דרישות ללא הסבר והמשתמש בגורמי מוטיבציה חיצונית, הוא בולם חופש ביטוי ומעריך באופן שיפוטי ופומבי (Reeve,2006).